Andreas Boltius - Vicipaedia

# Andreas Boltius

### E Vicipaedia

Andreas Boltius (Theodisce: Andreas Boltz) die 13 Iulii 1964 urbe Herbipolis appellata natus est. Modulatio atque inventio musicae (imprimis musicae sacrae) in muneribus suis sunt.

Andreas Boltius

## [recensere] Vita

Andreas Boltius universitate Wirceburgi musicae sacrae catholicae studuit. Anno 1989 diploma musicale A et diploma educandi musicae artis percepit. Anno 1992 ei diploma excellens pro tractatione organi tributum est, postquam in classe extraordinaria Guntherii Kaunzingeris studuit.

Alii praeceptores Fridericus ter Wey (chori vocalis ductus), Danielus Roth, Franciscus Renet, Guido Bovet et Ioannes Laukvik (organum tubulatum), Glenus Wilson (arpicordum), Curtius Suttner (vocis formandae ratio) et Zsolt Gardonyi (musicae inventio) fuerunt.

Ab anno 1989 usque ad 1993 Andreas Boltius adiutor symphoniacorum magistri in aedibus Domini cathedralibus Wirceburgi fuerat. Ex eo tempore est cantor ecclesiasticus superregionalis pro episcopatu Moguntino in Darmstadio. In musicae sacrae instituto Moguntiaci et organi tractationem et chori vocalis ductum docet.

Anno 1995 Concentus Darmstadii ab eo conditus est.

## [recensere] Nexus externi

- Pagina officialis
- Concentus Darmstadii

Receptum de "http://la.wikipedia.org../../../a/n/d/Andreas_Boltius_b2c8.html"

Categoriae: Compositores | Musici | Nati 1964 | Homines

##### Views

- Res
- Disputatio
- Emendatio recentissima

##### communitas

- Invitatio
- Taberna
- Adiutatum
- Donationes

##### Quaerere

##### Linguis aliis

- Deutsch